પાલડી વિસ્તારમાં આવેલ નવકાર ડુપ્લેક્સ જૈન સોસાયટીમાં રહેતા અને પ્રાઇવેટ હોસ્પિટલ ધરાવતા ડો.સુરેશભાઇ પ્રતાપરાય શાહે એલિસબ્રિજ પોલીસ સ્ટેશનમાં લૂંટની ફરિયાદ કરી છે. તારીખ ૨૧ એપ્રિલ ૨૦૧૭ના રોજ ડો.સુરેશભાઇ પાલડી વિસ્તારમાં આવેલ જૈન દેરાસરમાં દર્શન કરીને પોતાની હોસ્પિટલ જતા હતા તે સમયે એક કાર ચાલક તેમની પાસે આવ્યો હતો અને માનવ મંદિર જવાનો રસ્તો પૂછ્યો હતો. તે જ સમયે કાર ચાકલની બાજુની સીટમાંથી એક ભભૂતિધારી બાવો ઊતર્યો હતો અને તારા ગ્રહો સારા નથી તેમ કહી ભંડારા માટે રૂપિયાની માગણી કરી હતી.